Sumiaisten kirkonkylä

Sumiaisten kirkonkylä on Äänekosken kaupungin Sumiaisten pitäjän kirkonkylä ja taajama Keski-Suomen maakunnan itäoassa. Taajama sijaitsee Ala-Keiteleen Rupunlahden itäpuolella ja Sumiaisjärven eli Sumiaisen luoteispuolella. Maakuntakeskus Jyväskylä sijaitsee 62 kilometriä Sumiaisten kirkonkylästä etelälounaaseen. 

Tilastokeskuksen taajama-aluerajauksen mukaan vuoden 2021 lopussa Sumiaisten kirjonkylän pinta-ala oli 1,39 neliökilometriä ja väkiluku 406. Tilastollinen taajamarajaus voi poiketa virallisesta kunnanosien rajauksesta.

Sumiainen on saanut nimensä samannimisestä järvestä, jonka rinnakkaisnimiä ovat olleet Sumiaisjärvi ja Iso-Vanki. Paikannimi Sumiainen mainitaan asiakirjoissa aluksi ruotsiksi, ja on kirjattu muodossa Sumiais (1442), Sumiois (1552), Sumioijs (1552), Sumias By, Sumiais-Iärwi (1776–1805). Paikannimi pohjautuu ilmeisesti sume-, sumu-, sumea- tai sumia-sanueisiin. Mahdollisesti nimi on viitannut runsasjärvisen alueen sumuisuuteen.

Valtakunnallisesti merkittävä rakennettu kulttuuriympäristö
Sumiaisten kirkonkylä on myös Museoviraston luokittelema Valtakunnallisesti merkittävä rakennettu kulttuuriympäristö eli RKY-kohde. Tässä merkityksessä kirkonkylän aluerajaus poikkeaa tilastollisesta taajamarajauksesta ja yleiskielen merkityksestä.

Katso myös
 Sumiaisten koulu
 Sumiaisten kirjasto
 Kuokanjoki, Suomen lyhin joki

Lähteet

Sumiainen
Keski-Suomen maakunnan taajamat
Suomen kirkonkylät
Suomen entiset kuntakeskukset